**Kim Saarinen** (s. 22. heinäkuuta 2006 Hämeenlinna) on suomalainen jääkiekkomaalivahti, joka edustaa SM-liigajoukkue Hämeenlinnan Pallokerhoa. Hän pelaa pääasiassa seuran U20-joukkueessa.

Ura
---

### Seuraura

Saarinen on Hämeenlinnan Pallokerhon kasvatti. Hän pelasi kauden 2022–2023 suurimmaksi osaksi seuran U18-joukkueessa, mutta Saarinen pelasi myös kolme ottelua HPK:n U20-joukkueessa. Helmikuussa 2023 hän teki HPK:n kanssa 3+1-vuotisen SM-liigasopimuksen.

Kauteen 2023–2024 Saarinen lähti HPK:n U20-joukkueen toisena maalivahtina isoveljensä Kaj'n kanssa. Hän nousi kauden edetessä joukkueen ykkösmaalivahdiksi ja pelasi suurimman osan HPK:n otteluista. Saarinen palkittiin U20 SM-sarjan parhaana maalivahtina Jorma Valtonen -palkinnolla ja hänet valittiin ensimmäiseen tähdistökentälliseen. Saarinen pelasi kauden aikana myös U18-joukkueen vahvuudessa. Hän teki HPK:ssa SM-liigadebyyttinsä 2. maaliskuuta 2024 JYPiä vastaan. Saarinen torjui HPK:n 4–2-voittoon päättyneessä ottelussa 27 kertaa. Teijo Savijoki valitsi hänet ottelun Alumnien tähtien kolmostähdeksi. Saarinen pelasi SM-liigassa kauden aikana kaksi runkosarjaottelua ja hän puki kaikkiaan seitsemään runkosarjaotteluun.

Tammikuussa 2024 NHL:n kykyjenetsijätoimisto listasi Saarisen rankingissaan Euroopassa pelaavista maalivahdeista ensimmäiselle sijalle NHL:n varaustilaisuuteen 2024.

### Maajoukkueura

Saarinen pelasi alle 18-vuotiaiden Hlinka Gretzky Cupissa vuonna 2023. Hän toimi pääasiassa Suomen kakkosmaalivahtina Petteri Rimpiselle ja pelasi kahdessa ottelussa. Saarinen pelasi myös World U-17 Hockey Challengessa vuonna 2022, jolloin hän voitti pronssia. Saarinen toimi pääasiassa Suomen kakkosmaalivahtina Rimpiselle ja pelasi kahdessa ottelussa. Yhteensä hän on pelannut 15 poikien maaottelua.

Muuta
-----

Saarisen isoveli Kaj pelaa hänen joukkuetoverinaan HPK:n organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2022–2023 | HPK | U20-SM | 3 | 0 | 0 | 0 | 156 | 12 | 0 | 4.62 | 85,4 | – | – | – | – | – | – | – | – |
| 2023–2024 | HPK | U20-SM | 23 | 14 | 5 | 0 | 1397 | 56 | 2 | 2.41 | 91,7 | 3 | 1 | 2 | 177 | 9 | 0 | 3.06 | 89,8 | Ykköstähdistö |
|  | HPK | SM-liiga | 2 | 1 | 0 | 1 | 122 | 5 | 0 | 2.46 | 90,9 | – | – | – | – | – | – | – | – |

Lähteet
-------

* Kim Saarinen The Internet Hockey Databasessa (englanniksi)
* Kim Saarinen Eurohockey-sivustolla (englanniksi)
* Kim Saarinen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Kim Saarinen *Elite Prospects*. Everysport Media Group AB.  (englanniksi)
2. ↑  HPK:lle useita jatkosopimuksia: Toivola, Reini, Savolainen ja Ikonen – myös nuoret maalivahtilupaukset jatkavat *hpk.fi*.  25.2.2023. HPK Liiga Oy. Viitattu 10.3.2024.
3. ↑  Savolainen, Samuel: Nimi mieleen – HPK:n 17-​vuotias maalivahtilupaus Kim Saarinen tähtää urallaan pitkälle *hameensanomat.fi*.  12.12.2023. Hämeen Media Oy. Viitattu 10.3.2024.
4. ↑  BioRex-otteluennakko HPK-JYP Perhepeli 2.3.2024 – haastattelussa Kim Saarinen *hpk.fi*.  2.3.2024. HPK Liiga Oy. Viitattu 10.3.2024.
5. ↑  HPK - JYP, 2.10.2024 *liiga.fi*.  2.3.2024. Jääkiekon SM-liiga Oy. Viitattu 10.3.2024.
6. ↑  Kim Saarinen Eurohockey-sivustolla (englanniksi)
7. ↑  Savolainen, Samuel: HPK-​lupauksen nimi on ympyröity paksulla tussilla NHL-​papereissa, Kim Saarinen löytyy komealta listalta ykkösenä – "Varaus on tulossa" *hameensanomat.fi*.  16.1.2024. Hämeen Media Oy. Viitattu 10.3.2024.
8. ↑  Kaj Saarinen *Elite Prospects*. Everysport Media Group AB.  (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen